10 วิธีที่จะช่วยให้ลูกคนโตไม่รู้สึกถูกแย่งความรัก – ครูวอยซ์.คอม เว็บไซต์สำหรับครูไทย เพื่อการศึกษาไทย
10 วิธีที่จะช่วยให้ลูกคนโตไม่รู้สึกถูกแย่งความรัก
จู่ ๆ ลูกต้องกลายเป็น “ลูกคนโต” โดยไม่ทันตั้งตัวเป็นจุดเปลี่ยนครั้งใหญ่ในชีวิตเค้า ถ้าพ่อแม่ไม่ใส่ใจมากพอ ลูกคนโตจะคิดว่าถูกน้องแย่งความรักไป เกิดเป็นปัญหาพี่อิจฉาน้องขึ้น คำแนะนำ 10 ข้อนี้จะช่วยลูกคนโตรู้ว่าพ่อแม่ยังรักเค้าเหมือนเดิม
พ่อแม่บางคนทุ่มเทเวลาและความรักให้ลูกคนใหม่มากจนเกินไป จนลูกคนโตบางคนรู้สึกว่าตัวเองโดนลดสถานะจาก “ลูกรัก” กลายเป็น “หมาหัวเน่า” ในบ้านไป ทุกคนพร่ำแต่ว่าพี่คนโตต้องอดทน ยอมเสียสละให้น้อง อย่าอิจฉาน้อง ห้ามงอแงเอาแต่ใจ แต่ลืมไปหรือเปล่าว่าเด็กวัยนี้ยังต้องการความรักและความใส่ใจจากพ่อแม่เหมือนกัน
ช่วงที่ลูกคนโตกำลังปรับตัวเข้ากับชีวิตครอบครัวที่เปลี่ยนไป พ่อแม่ต้องทำให้เค้ารู้สึกมั่นคง ปลอดภัย และรู้สึกตัวเองมีค่า ลองทำตามคำแนะนำข้างล่างนี้ดูนะคะ
เด็กเค้าไม่เคยเป็นพี่มาก่อน และไม่ได้มีสัญชาตญาณการดูแลเด็กอ่อนสูงเหมือนผู้ใหญ่
เมื่อทุกคนเห่อลูกใหม่ ลูกคนโตจะรู้สึกเศร้า โกรธ กลัวว่าพ่อแม่จะไม่รัก สับสนมากมายหลายอารมณ์ เลยอาจแสดงพฤติกรรมก้าวร้าว
โปรดรู้ไว้ว่า เวลาเด็กงอแง, ควบคุมอารมณ์ตัวเองไม่ได้ นั่นคือเค้ากำลังส่งสัญญาณร้องขอให้พ่อแม่ช่วยรักและใส่ใจเค้ามากกว่านี้
สนับสนุนให้ลูกพูดความรู้สึกออกมา
ถ้าลูกคนโตเล่นแรง ๆ กับน้อง พ่อแม่ควรห้ามลูกอย่างใจเย็น แล้วถามตรง ๆ “ลูกไม่พอใจน้องเหรอ มานี่ดีกว่า แม่ชอบให้ลูกนั่งตักแม่”
ปลอบลูกบ่อย ๆ ว่า “เป็นพี่ไม่ใช่เรื่องง่าย ไม่แปลกที่รู้สึกแย่ ถ้าหนูรู้สึกโกรธน้อง โกรธพ่อแม่ เศร้า เหงา กลัว หรืออะไร ขอให้พูดออกมา แม่เข้าใจ แม่รักและพร้อมจะช่วยหนูเสมอ”
อย่ากลัวว่าพูดแบบนี้แล้วจะไปกระตุ้นให้พี่รู้สึกไม่ดีกับน้อง ยิ่งพ่อแม่เปิดใจรับฟัง เด็กจะยิ่งเปิดใจยอมรับน้องมากขึ้น
ระวังเด็กเก็บกด
ถ้าเห็นลูกเฉย ๆ ดูเหมือนไม่เป็นไร ยิ่งควรกระตุ้นให้ระบายความรู้สึกออกมา เพราะเด็กอาจเก็บกดไว้โดยไม่รู้ตัว
หลีกเลี่ยงคำพูดกดดันลูกคนโต
เจอคำว่า “หนูกำลังจะเป็นพี่แล้ว” บ่อย ๆ เด็กจะรู้สึกว่าทุกคนคิดถึงแต่น้อง ไม่สนใจเค้าเหมือนเดิม เค้าจะดีใจมากกว่าถ้ามีคนเข้าใจเค้า แล้วปลอบว่าเค้าไม่ผิดอะไรที่จะรู้สึกสับสน กังวล หรือกลัว
อย่าตัดสินเด็ก
ถ้าโดนผู้ใหญ่ตำหนิว่าทำตัวแบบนี้ “ไม่น่ารัก” “ใจร้าย” “นิสัยไม่ดี” เลย เด็กจะเก็บไปคิดว่า “ตัวเค้ามันไม่ดี” มากกว่าจะคิดว่าพฤติกรรมนั้นไม่ดี ยิ่งคนตำหนิเป็นคนที่เค้ารักและไว้ใจที่สุด เค้าจะยิ่งฝังใจว่าตัวเค้าแย่มาก ๆ
อย่าจู้จี้จุกจิกกับลูกคนโต
เรื่องเล็ก ๆ น้อย ๆ ไม่อันตรายก็อย่าไปถือสา ไม่ต้องดุพี่ว่าทำไมไปแย่งของเล่นน้อง ตัวน้องน่ะไม่คิดอะไรหรอก เด็กเค้าเล่นกันแบบนี้เป็นเรื่องปกติ
ปล่อยให้เค้าทำตามใจตัวเองบ้าง
ลูกอยากเป็นตัวของตัวเองและต้องการให้พ่อแม่เชื่อใจเค้า ครั้งหน้าเวลาลูกอาละวาด ลองปล่อยให้เค้าได้ทำอะไรตามใจตัวเองบ้าง เดี๋ยวเค้าก็สงบลงเอง หมั่นถามลูกว่าอยากให้พ่อแม่ช่วยอะไรไหม ถ้าเค้าปฏิเสธก็ควรเคารพการตัดสินใจของเค้า
มีช่วงเวลาสองคนลูกแม่ลูก
แบ่งเวลาอย่างน้อยวันละ 20 นาทีมานั่งพูดคุยกับลูกคนโตอย่างตั้งใจ ไม่คิดหรือทำเรื่องอื่น
ต่อไป เวลาลูกโกรธให้บอกว่า “แม่รู้ว่าหนูไม่ชอบใจตอนแม่ให้นมน้อง หนูคงทำใจลำบาก ไม่เป็นไรนะ แม่รอให้ถึงเวลาของเราหลังน้องหลับไปแล้ว ลองคิดดูนะจ๊ะว่าคืนนี้ลูกอยากทำอะไร”
ปล่อยให้น้องเล็กเล่นคนเดียวบ้าง
จัดเตรียมพื้นที่ปลอดภัยให้น้องเล่นคนเดียว พ่อแม่จะได้มีเวลาให้ลูกคนโตเพิ่มขึ้น แต่ควรบอกกฎให้ลูกรู้ด้วย เพราะเด็กอาจอยากไปแหย่น้องเพื่อลองใจพ่อแม่
บอกข้อควรทำ/ไม่ควรทำ อย่างใจเย็น
ลูกคนโตยังอยากให้พ่อแม่กำหนดมาชัด ๆ เช่น เตือนว่า “แม่ไม่อยากหนูให้จับน้องตอนหนูอารมณ์ไม่ดี” หรือเสนอทางเลือก “จะนั่งเงียบ ๆ ข้าง ๆ แม่ตรงนี้ หรือจะไปเล่นห้องนู้นก็ได้”
เวลาลูกทำตัวไม่น่ารัก เค้าอยากให้พ่อแม่เข้ามาเบรกเค้าก่อน พูดดี ๆ ใจเย็น ๆ อดทน และเห็นใจเค้า ไม่ใช่มาถึงก็ระเบิดใส่เลย
ที่มา : janetlansbury.com
13 แอพฯ..ไม่แอ๊บ APPLICATIONs ส่งเสริมการสอน ที่ครูรู้ไว้ไม่ ตกเทรน!!
เรื่องราวดีๆ ที่ผู้หญิงควรอ่านและแชร์ให้คนที่คุณรัก